જગત જમાદાર અમેરિકાના પ્રેસિડેન્ટ ડોનાલ્ડ ટ્રમ્પની અમદાવાદ મુલાકાતને લઈને સોશિયલ મીડિયા ઉપર રસપ્રદ મેસેજનો મારો ચાલી રહ્યો છે, ડોનાલ્ડ ટ્રમ્પે હવે પોતે એવો દાવો કર્યો છે કે, અમદાવાદમાં એક કરોડ લોકો તેમના સ્વાગત માટે આવવાના છે, પણ સોશિયલ મીડિયાના મેસેજમાં એવી કોમેન્ટ ફરતી થઈ છે કે, ‘ટ્રમ્પ એટલી જાહેરાત કરે કે રોડ શોમાં આવનાર દરેકને અમેરિકાના વિઝા, તો પછી ૭૦ લાખ નહિ સાડા છ કરોડ લોકો ભેગા થઈ જાય. . ’ અન્ય એક આવા જ મેસેજમાં કહેવાયું છે કે, ટ્રમ્પ વિઝા આપવાની જાહેરાત કરે તો એક કરોડને બદલે સાડા છ કરોડ ભેગા થઈ જાય.